**Β΄ΓΥΜΝΑΣΙΟΥ**

**ΕΝΟΤΗΤΑ 5η**

**ΣΧΕΔΙΑΓΡΑΜΜΑ ΚΑΙ ΚΡΙΤΗΡΙΟ**

**ΕΡΓΑΣΙΑ – ΕΠΑΓΓΕΛΜΑ**  
**Μορφές:**• Χειρωνακτική.  
• Πνευματική.  
• Μεικτή.  
  
**Προσφορά:**• Παρέχει υλικά αγαθά για την επιβίωσή μας.  
• Βοηθά στη συνεργασία και την αλληλοβοήθεια.  
• Το άτομο αναγνωρίζει την προσφορά των άλλων.  
• Αίσθημα ανεξαρτησίας.  
• Καλύτερες διαπροσωπικές σχέσεις.  
• Ομαλή ένταξη του ατόμου στην κοινωνία.  
• Ενισχύει την αυτοπεποίθηση του ατόμου.  
• Το άτομο αισθάνεται ότι προσφέρει και είναι ικανό.  
• Ολοκληρώνεται η προσωπικότητα του ατόμου.  
  
**Νέοι και επάγγελμα**  
**Ποιοι τους επηρεάζουν;**  
• Οικογένεια.  
• Φίλοι – παρέες.  
• Κοινωνικό περιβάλλον.  
• Internet (διαδίκτυο).  
• Μέσα μαζικής ενημέρωσης.

**Σήμερα:**  
• Γίνεται διάκριση των επαγγελμάτων.  
• Ανεργία> σταδιακά «χάνονται» παραδοσιακά επαγγέλματα.  
• Η μηχανή αντικατέστησε τον άνθρωπο.  
• Εξειδίκευση  
• Πλήξη, ανία, κούραση, το άτομο δεν αισθάνεται ότι δημιουργεί.  
• Πολύωρη εργασία.  
• Χαμηλοί μισθοί.  
• Άγχος για εύρεση δεύτερης και τρίτης δουλειάς.  
• Ακατάλληλοι και επικίνδυνοι χώροι εργασίας.  
  
**Νέοι**• Αποπροσανατολίζονται από τους στόχους τους.  
• Πιέζονται από την οικογένεια τους > ακολουθούν επάγγελμα που δεν τους ταιριάζει.  
• Άγχος για την επαγγελματική τους αποκατάσταση.  
• Δεν επιλέγουν επάγγελμα με βάση τις ικανότητες και τις κλίσεις τους.  
• Απογοητεύονται.  
• Αντιμετωπίζουν την ανεργία > ψυχολογικά προβλήματα.  
  
**Προτάσεις**  
**Νέοι**  
• Παιδεία  
• Ολόπλευρη μόρφωση.  
• Να γνωρίσουν τι θέλουν.  
• Να κατανοήσουν τις κλίσεις τους και τα ενδιαφέροντά τους.

**Οικογένεια – σχολείο**• Σωστή παιδεία  
• Ηθικές αρχές  
• Να βοηθήσουν το παιδί να γνωρίσει τον εαυτό του.  
• Έλλειψη πίεσης  
• Όχι στείρες γνώσεις και αποπροσανατολισμός (σχολείο).  
  
**Πολιτεία**  
• Έμφαση στην εκπαίδευση.  
• Σωστός επαγγελματικός προσανατολισμός των νέων.  
• Μείωση ανεργίας με τη λήψη κατάλληλων μέτρων.

**Ενότητα 5η**

**Συζητώντας για την εργασία και το επάγγελμα**

**Πόσο σημαντικός είναι ο ρόλος των γονέων στη λήψη απόφασης επαγγέλματος;**

**Α. Οι γονείς παίζουν σημαντικό ρόλο στην επιλογή του επαγγέλματος ενός εφήβου και στην επαγγελματική του εξέλιξη. Όλοι οι γονείς θέλουν τα παιδιά τους να βρουν την ευτυχία και να επιτύχουν στη ζωή τους. Ένας σημαντικός παράγοντας, λοιπόν, που έχει να κάνει με την ευτυχία και την επιτυχία κάποιου είναι και το επάγγελμα που έχει επιλέξει.**

**Β. Έρευνες έχουν δείξει ότι οι μαθητές που νιώθουν υποστήριξη και αγάπη από τους γονείς τους, έχουν μεγαλύτερη αυτοπεποίθηση όταν επιλέγουν το επάγγελμα που θα ακολουθήσουν και η τελική τους επιλογή τους ικανοποιεί και τους ευχαριστεί. Αυτό είναι πολύ σημαντικό, γιατί έχει αποδειχθεί ότι έφηβοι που νιώθουν ικανοποιημένοι από την επιλογή καριέρας που έχουν κάνει, τείνουν να είναι επιτυχημένοι επαγγελματίες στο μέλλον.**

**Γ. Οι γονείς επηρεάζουν τα παιδιά τους στην επιλογή αυτή με πολλούς τρόπους. Καθορίζουν μέχρι ποιο επίπεδο εκπαίδευσης θα φτάσουν τα παιδιά τους και τις γνώσεις που έχουν σχετικά με τις διάφορες μορφές απασχόλησης και το πλήθος των επαγγελμάτων που υπάρχουν. Επίσης, παίζουν σημαντικό ρόλο στη στάση που θα κρατήσουν τα παιδιά τους μεγαλώνοντας, προς την εργασία γενικότερα, αλλά και στο κίνητρό τους να επιτύχουν ειδικότερα. Τα περισσότερα από αυτά μαθαίνονται ασυνείδητα – τα παιδιά και οι έφηβοι προσλαμβάνουν τις πεποιθήσεις και τις προσδοκίες των γονιών τους καθώς αυτά μεγαλώνουν, ακόμα και αν δεν μιλήσουν ποτέ μαζί τους για αυτά.**

**Δ. Η επιλογή επαγγέλματος είναι μια εξαιρετικά σημαντική απόφαση που έχει να κάνει με το μέλλον του ατόμου, και αυτό δημιουργεί στο νέο αλλά και στους γονείς πολύ μεγάλη ανησυχία και άγχος. Είναι σημαντικό οι γονείς να δείχνουν υποστήριξη και να ενθαρρύνουν τα έφηβα παιδιά τους να λάβουν υπόψη τους όλες τις δυνατές επιλογές που έχουν και να βρουν αυτό που τους ταιριάζει καλύτερα. Θα ήταν πολύ βοηθητικό να κρατούν ανοιχτές διόδους επικοινωνίας και να ενθαρρύνουν τα παιδιά ώστε να παίρνουν όσο περισσότερη πληροφόρηση γίνεται σχετικά με όλα τα δυνατά πεδία απασχόλησης όπως και το να παροτρύνουν το έφηβο παιδί τους να παρακολουθήσει ένα συμβουλευτικό πρόγραμμα επαγγελματικού προσανατολισμού. Από μια τέτοια διαδικασία θα πάρει ακόμα περισσότερες πληροφορίες τόσο για τις διαφορετικές επαγγελματικές προοπτικές που υπάρχουν, όσο και για στοιχεία  του χαρακτήρα, της προσωπικότητας και των ικανοτήτων του και πως θα μπορούσε αυτά να τα αξιοποιήσει σε κάθε επάγγελμα.**

***Χριστίνα Πολυδώρου, [www.](http://efiveia.gr/" \t "_blank)efiveia.gr, 29/6/2016 (διασκευή)***

**Παρατηρήσεις**

**Α.1.** Τι θα μπορούσαν να κάνουν οι γονείς ώστε να βοηθήσουν τα παιδιά τους στη σωστή επιλογή επαγγέλματος;

**Α.2.** «Η επιλογή επαγγέλματος είναι μια εξαιρετικά σημαντική απόφαση που έχει να κάνει με το μέλλον του ατόμου, και αυτό δημιουργεί στο νέο αλλά και στους γονείς πολύ μεγάλη ανησυχία και άγχος». Με βάση αυτή τη θεματική πρόταση, να γράψετε την άποψή σας σχετικά με την παραπάνω άποψη της αρθρογράφου.

**Α.3.** Να γράψετε μια συνώνυμη λέξη για τις υπογραμμισμένες λέξεις του κειμένου.

**B.1.** Να γράψετε τι μέρος του λόγου είναι το β’ συνθετικό των λέξεων που σας δίνονται και να δημιουργήσετε μια νέα λέξη (απλή ή σύνθετη) από αυτό.

|  |  |  |
| --- | --- | --- |
| **Λέξεις** | **Β’ συνθετικό** | **Νέα λέξη** |
| ***επιτυχία*** |  |  |
| ***υποστήριξη*** |  |  |
| ***επιλέγουν*** |  |  |
| ***ικανοποιεί*** |  |  |
| ***προσλαμβάνουν*** |  |  |
| ***ανησυχία*** |  |  |
| ***επικοινωνίας*** |  |  |
| ***ενθαρρύνουν*** |  |  |
| ***πρόγραμμα*** |  |  |
| ***προοπτικές*** |  |  |

**Β.2.** Να γράψετε τα παραθετικά των παρακάτω λέξεων.

|  |  |  |
| --- | --- | --- |
| **Θετικός βαθμός** | **Συγκριτικός βαθμός** | **Υπερθετικός βαθμός** |
|  | μεγαλύτερη |  |
| σημαντικό |  |  |
| ικανοποιημένοι |  |  |
| πολλούς |  |  |

**Β.3.** Να υπογραμμίσετε τον πρώτο και το δεύτερο όρο σύγκρισης στις προτάσεις.

|  |  |  |
| --- | --- | --- |
| **Προτάσεις** | **Α’ όρος** | **Β’ όρος** |
| ***1.      Είναι προτιμότερο να φύγουμε νωρίς παρά να αργήσουμε.*** |  |  |
| ***2.      Η δική μου εργασία είναι πιο περιεκτική από τη δική σου.*** |  |  |
| ***3.      Θα ήθελα να περπατήσω παρά να πάρω το τρένο.*** |  |  |
| ***4.      Σκέφτηκα την απάντηση στο ερώτημα πρώτος εγώ από εσένα.*** |  |  |
| ***5.      Το γλυκό είναι πιο νόστιμο από το αλμυρό κέικ.*** |  |  |

Δ. Σε ένα άρθρο στην εφημερίδα του σχολείου σας, να αναφέρετε τα κριτήρια με τα οποία επιλέγουν οι έφηβοι το επάγγελμα που θα ακολουθήσουν.